Wilhelm Ostwald

Wilhelm Ostwald esset un chimico, filisof e socilog de Germania. Il nascet ye li 2-im de septembre 1853 in Riga (hodie: Latvia, tande Russia) e morit ye li 4-im de april 1932 in Leipzig. Wilhelm Ostwald ganiat in li annu 1909 li nobel-premie por chimie pro su studies pri li catalise. Secun li nationalitá Wilhelm Ostwald esset german, il apartenet al balto-german elite, quel dominat Estonia e Latvia til li annu 1918.

Wilhelm Ostwald fundat li fisical chimie. Il studiat chimie al universitá de Tartu (hodie: Estonia. In li annu 1881 Wilhelm Ostwald devenit professor por chimie in Riga. In li annu 1887 il translocat a Leipzig e devenit ta professor por fisical chimie. In li annu 1907 Wilhelm Ostwald retirat se quam professor. Poy il esset activ quam líber explorator e filosof de cultura. Wilhelm Ostwald esset membre del Delegation por li adoption de un international auxiliari lingue, quel propagat li lingue Ido pos un decision in li annu 1907.

Wilhelm Ostwald creat li scientie de colores.

Wilhelm Ostwald maritat in li annu 1880 Helene von Reyher e li cuple havet quin infantes.

Categorie:Scientistes
Categorie:Ido
Categorie:Chimicos